**Bradul**

*Ștefan Doroftei Doimneanu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nici tu nu mai ai umbră şi nici vânturi

Nici urlete de lupi flămânzi prin preajmă

Rătăcitor la şes prin largi pământuri

Nu te mai bagă nimenea în seamă

Te-ai înălţat semeţ printre căsuţe

Tu brad pierdut prin parc pe la câmpie

Cu fast şi dor tu iarna-ţi pui hăinuţe

Şi mă saluţi cu drag şi cu mândrie

Dar te usuci de dorul crestei albe

De locul tău cu umbră şi răcoare

Pe înălţimi ca nişte frunţi cu salbe

Tristeţea ta chiar şi pe vultur doare.

Precum românii furaţi de depărtri

Desţeleniţi de glia lor străbună,

Tu eşti străinul silit în replantări

În lumea fără suflet şi nebună.